2019: Buhari ya yi nasara a mazabar Lamidon Adamawa ▷ Legit.ng
2019: Buhari ya yi nasara a mazabar Lamidon Adamawa
4 months ago 4488 views by Ishaq Ismail
Shugaban kasa Muhammadu Buhari, ya yiwa Wazirin Adamawa kuma dan takarar kujerar shugaban kasa na jam'iyyar PDP, Atiku Abubakar, mugunyar kayi a rumfar zabe ta mazabar fadar Lamidon Adamawa da ke karamar hukumar Yola ta Kudu.
Alkalin zaben, Idris Yunusa, yayin bayyana wannan sanarwa ya zayyana yadda shugaba Buhari dan takara na jam'iyyar APC ya lashe kuri'u 228 yayin da Atiku na jam'iyyar PDP ya samu kuri'u 138 a rumfar zabe ta 10 dake unguwar Mbamoi.
Kamar yadda kamfanin dillancin labarai na kasa ya ruwaito, baya ga samun nasara a mazabar sa ta Sarkin Yara da ke garin Daura a jihar Katsina, shugaban kasa Buhari ya kuma lallasa Atiku a mazabar sa ta unguwar Ajiya da ke birnin Yola.
Jaridar Legit.ng ta fahimci cewa, Atiku ya gaza kawo akwatin sa yayin da shugaba Buhari ya lallasa shi da kuri'u 186, inda shi kuma ya tashi da kuri'u 167 kacal.
KARANTA KUMA: Ba bu ruwan ku da ra'ayin siyasa - Shugaban hafsin sojin sama ya gargadi Dakaru
Mun samu cewa, shugaban kasa Buhari ya yi nasara a mazabar fadar gwamnatin jihar Benuwe da ke birnin Makurdi yayin babban zaben kasa da aka gudanar a jiya Asabar, 23, ga watan Fabrairun 2019.
Da duminsa: Atiku ya lashe zabe a mazabar Farfesa Yemi Osinbajo